New Day Will Rise

"New Day Will Rise" (בעברית: "יום חדש יעלה") הוא סינגל שהוקלט על ידי הזמרת הישראלית יובל רפאל, ייצג את  באירוויזיון 2025 והגיע למקום השני בגמר התחרות. השיר נכתב והולחן על ידי הזמרת והיוצרת קרן פלס ועובד על ידי תומר בירן. את הבית של השיר בצרפתית תרגם תמיר חיטמן.

 לפני האירוויזיון 
לאחר זכייתה של יובל רפאל בתחרות "הכוכב הבא לאירוויזיון", התכנסו חברי ועדה פנימית בראשות ברק איצקוביץ' (מנהל תחנות המוזיקה של תאגיד השידור הישראלי) והאזינו לכ-54 שירים שנשלחו ממגוון יוצרים מוזיקליים ברחבי הארץ להתחרות על ההזדמנות ששירם ייצג את ישראל בתחרות אירוויזיון 2025.

 תהליך בחירת השיר 
הבחירה התנהלה בשני סבבים, בסבב הראשון האזינו ל־54 השירים ונערך סבב הצבעה בין חברי הוועדה ונבחרו שלושת השירים הטובים ביותר. לאחר מכן, יובל רפאל הקליטה גרסאות חדשות בקולה לשירים, חברי הוועדה התכנסו בשנית והאזינו לשלושת השירים הפעם בקולה של יובל ונערך סבב הצבעה נוסף, השיר "New Day Will Rise" שנכתב על ידי קרן פלס והופק על ידי תומר בירן נבחר פה אחד בין כל חברי הוועדה.

לאחר שנבחר השיר, מילותיו נשלחו לאישור ה־EBU (איגוד השידור האירופי) הממונה על תחרות האירוויזיון, ב-17 בפברואר הוכרז כי השיר אושר.

ב-25–26 בפברואר נערכו צילומי הקליפ.

ב-6 במרץ הודיע ה-EBU כי הקליפ הרשמי וגרסתו הסופית של השיר אושרו ושהשתתפותה של ישראל בתחרות מובטחת.

לאחר שידור השיר העיר הבלשן ד"ר אבשלום קור שבהגיית המילה "ונהרות", אחת מהמילים העבריות המעטות שבשיר, נפלה טעות, משום שרפאל שרה כאילו ו"ו החיבור מנוקדת בשווא, בעוד שהניקוד הנכון הוא בשורוק. בעקבות זאת הורה תאגיד השידור הישראלי להקליט מחדש את השיר.

 באירוויזיון 
ב-27 בינואר דווח שתקציב המשלחת יהיה כשלושה וחצי מיליון שקלים, במימון קשת 12.

 ישראל שובצה להתחרות בחלקו השני של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה כמדינה ה-14, אחרי  ולפני . בסוף הערב הוכרזה ישראל כאחת מעשר המדינות שהעפילו לשלב הגמר. לאחר פרסום תוצאות הגמר פורסם כי ישראל דורגה במקום הראשון בחצי הגמר עם 203 נקודות.

זמן קצר לאחר שידור חצי הגמר השני נערכה הגרלת הקצאה שקבעה באיזו מחצית תופיע כל מדינה בגמר. ישראל שובצה להופיע בהתאם להחלטת המפיקים. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. ישראל שובצה כהופעה הרביעית, אחרי  ולפני . ישראל דורגה במקום השני עם 357 נקודות; 60 נקודות מהשופטים, ו-297 נקודות מהקהל.

 מיקומי שיא 

 היסטוריית יציאות לאור 
+ תאריכי יציאות לאור ופורמטים עבור "New Day Will Rise"אזורתאריך יציאהפורמטחברת תקליטיםמקורכלל העולם9 במרץ 2025הורדה דיגיטלית • הזרמת מוזיקהדי-מיוזיק

 קישורים חיצוניים 


 גיא סולו, "כולם בכו": יואב צפיר חושף את הדרמה מאחורי החזרה הראשונה של יובל רפאל באירוויזיון 2025, EuroMix, 6 במאי 2025
 גיא סולו, מאחורי הקלעים של ההצלחה: זה הצוות שחתום על ההישג הגדול של ישראל באירוויזיון 2025, EuroMix, 20 במאי 2025

 אבי זייקנר, קליפ מפתיע ל-'New Day Will Rise' – וגרסאות חדשות לשיר של יובל רפאל!, EuroMix, 10 באפריל 2025
 גיא סולו, מנחת האירוויזיון חושפת מה באמת חשבה על השיר של ישראל באירוויזיון 2025, EuroMix, 29 ביוני 2025


 הערות שוליים 

קטגוריה:שירי אירוויזיון 2025
קטגוריה:שירי ישראל באירוויזיון
קטגוריה:שירים באנגלית
קטגוריה:שירים בעברית
קטגוריה:שירים בצרפתית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי תומר בירן
קטגוריה:שירים על תקווה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת די-מיוזיק
קטגוריה:שירים מרובי שפות